CELEX: 62009CN0538
Language: mt
Date: 2009-12-21 00:00:00
Title: Kawża C-538/09: Rikors ippreżentat fil- 21 ta’ Diċembru 2009 — Il-Kummissjoni Ewropea vs Ir-Renju tal-Belġju

27.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 51/23
            
         Rikors ippreżentat fil-21 ta’ Diċembru 2009 — Il-Kummissjoni Ewropea vs Ir-Renju tal-Belġju
   (Kawża C-538/09)
   2010/C 51/38
   Lingwa tal-kawża: Il-Franċiż
   
      Partijiet
   
   
      Rikorrenti: Il-Kummissjoni Ewropea (rappreżentanti: D. Recchia u M. A. Marghelis, aġenti)
   
      Konvenut: Ir-Renju tal-Belġju
   
      Talbiet
   
   
               —
            
            
               tikkonstata li, billi l-leġiżlazzjoni Belġjana ma timponix għal ċerti attivitajiet studju tal-implikazzjonijiet ambjentali xierqa meta dawn l-attivitajiet jistgħu jaffettwaw sit Natura 2000 u billi tissuġġetta ċerti attivitajiet għal sistema ta’ dikjarazzjoni, ir-Renju tal-Belġju naqas milli jwettaq l-obbligi tiegħu skont l-Artikolu 6(3) tad-Direttiva tal-Kunsill 92/43/KEE, tal-21 ta’ Mejju 1992, dwar il-konservazzjoni tal-habitat naturali u tal-fawna u l-flora selvaġġa (1),
            
         
               —
            
            
               tikkundanna lir-Renju tal-Belġju għall-ispejjeż.
            
         
      Motivi u argumenti prinċipali
   
   Il-Kummissjoni ssostni motiv wieħed insostenn tar-rikors tagħha bbażat fuq traspożizzjoni inkorretta tal-Artikolu 6(3) tad-Direttiva 92/43/KEE (direttiva “habitat”)
   F’dan ir-rigward, ir-rikorrenti tirrileva li din id-dispożizzjoni titlob li l-pjanijiet jew proġetti kollha li mhumiex marbuta direttament jew li mhumiex meħtieġa fit-tmexxija ta’ sit Natura 2000 ikunu s-suġġett ta’ studju tal-implikazzjonijiet ambjentali xierqa. Il-leġiżlazzjoni Belġjana mhijiex konformi mad-dritt Komunitarju safejn din ma timponix it-tali studju tal-implikazzjonijiet b’mod sistematiku u tipprevedi sempliċiment sistema ta’ dikjarazzjoni għal ċerti attivitajiet li jistgħu jaffettwaw sit Natura 2000.
   Dan huwa l-każ, b’mod partikolari, għall-pjanijiet u proġetti kollha li mhumiex suġġetta għal permess ambjentali fir-reġjuni tal-Vallonja.
   
      (1)  Edizzjoni Speċjali bil-Malti, Kapitolu 15, Vol. 02 p. 102